
ZAGREBAČKA ŽUPANIJA
OPĆINA POKUPSKO

	        Općinsko vijeće


Na temelju članka 15. stavka 2. Zakona o javnoj nabavi ( Narodne novine, br. 120/16, 114/22 i 48/26). i članka 33. Statuta Općine Pokupsko (Glasnik Zagrebačke županije, br. 13/21), Općinsko vijeće  Općine Pokupsko na svojoj ______ sjednici održanoj __________ godine donosi 




I. IZMJENE I DOPUNE PRAVILNIKA
o provedbi postupaka jednostavne nabave roba, usluga i radova



Članak 1.
U Pravilniku o provedbi postupaka jednostavne nabave roba, radova i usluga (Glasnik Zagrebačke županije, br. 49/26) (u daljnjem tekstu: Pravilnik) u članku 1. iza stavka 1. dodaje se stavak 2. koji glasi: 
„Pravilnik osobito sadrži odredbe o poštivanju načela javne nabave, sprječavanju, prepoznavanju i uklanjanju sukoba interesa, osiguranju pravne zaštite gospodarskim subjektima putem prigovora, te mogućnostima primjene elektroničkih sredstava komunikacije za nabave čija je procijenjena vrijednost jednaka ili manja od 15.000,00 eura.
Dosadašnji stavak 2. postaje stavak 3. 

Članak 2.
U članku 12. iza stavka 2. briše se redak koji započinje riječima: „postupaka jednostavne nabave“. 

Članak 3.
U članku 14. stavak 1. mijenja se i glasi: 
 „Naručitelj je obvezan poduzeti prikladne mjere da učinkovito spriječi, prepozna i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima u svim postupcima jednostavne nabave neovisno o procijenjenoj vrijednosti nabave, sukladno odredbama članaka 75. do 83. ZJN 2016. 

Članak 4.
Mijenja se članak 23. koji izmijenjen glasi:  
„U pregledu i ocjena ponuda u postupcima jednostavne nabave na odgovarajući način se primjenjuju odredbe članaka 290. – 297. ZJN 2016.“ 



Članak 5.
Mijenja se članak 25. stavak 2. koji izmijenjen glasi: 
„Izmjene ugovora o jednostavnoj nabavi mogu se provoditi samo pod uvjetima i na način sukladan člancima 315. – 320. ZJN 2016.“

Članak 6.
Mijenja se članak 25. stavak 3. koji izmijenjen glasi: 
„Izmjene ugovora o jednostavnoj nabavi ne smiju imati za posljedicu zaobilaženje pravila o procijenjenoj vrijednosti nabave niti primjene odgovarajućeg postupka nabave.“ 

Članak 7.
Mijenja se članak 27. stavak 1. koji izmijenjen glasi: 
 „Protiv odluke o odabiru ili odluke o poništenju donesene u postupku jednostavne nabave procijenjene vrijednosti veće od 15.000,00 eura nije dopuštena žalba, ali svaki gospodarski subjekt koji smatra da mu je postupanjem naručitelja u pojedinoj nabavi povrijeđeno pravo ili pravni interes ima pravo izjaviti prigovor.“

Članak 8.
Mijenja se članak 27. stavak 6. koji izmijenjen glasi: 
 „O prigovoru odlučuje općinski načelnik rješenjem u roku od osam dana od dana izjavljivanja prigovora. Protiv rješenja žalba nije dopuštena, ali se može pokrenuti upravni spor pred nadležnim upravnim sudom.“

Članak 9.
Ove I. izmjene i dopune Pravilnika stupaju na snagu osmog dana nakon objave u Glasniku Zagrebačke županije, a objavit će se na mrežnim stranicama Naručitelja te će se učiniti dostupnim u EOJN RH.

KLASA: 400-01/26-01/09
URBROJ: 238-22-1-
Pokupsko, ________. godina



PREDSJEDNIK OPĆINSKOG VIJEĆA OPĆINE POKUPSKO

